[{"text_idx": "#000000", "text": "TASUTA u\u0308ritus \"Kiired rahalised vo\u0303idud\" 20-25. oktoobril"}, {"text_idx": "#000002", "text": "Kas ja kuidas endale finantseesma\u0308rgid seada?"}, {"text_idx": "#000003", "text": "Unistus, mis on pandud kirja koos ta\u0308htajaga, muutub eesma\u0308rgiks. Eesma\u0308rk, mis on tu\u0308keldatud sammudeks, saab plaaniks. Plaan, mis on toetatud tegudega, viib su unistused ellu. \u2013 Greg Reid"}, {"text_idx": "#000004", "text": "Minu meelest see mo\u0303te kirjeldab see ha\u0308sti, miks eesma\u0308rke vaja on. Eesma\u0308rgid motiveerivad tegutsema ja annavad tegudeks konkreetse suuna."}, {"text_idx": "#000005", "text": "Samamoodi ka finantseesma\u0308rkidega. Nende abiga on vo\u0303imalik ehitada enda teekond finantsvabadusse vo\u0303i paremasse finantsseisu. Selleks on oluline finantseesma\u0308rgid endale seada, teha plaan selle saavutamiseks, tegutseda ning teatud regulaarsusega vo\u0303rrelda tulemust eesma\u0308rgiga."}, {"text_idx": "#000006", "text": "Finantseesma\u0308rk algab isiklikust soovist vo\u0303i vajadusest. So\u0303ltuvalt inimese vanuses, elukohast ja elustiilist need vo\u0303ivad eesma\u0308rgid inimestel erineda. Ko\u0303ige tavalisemad eesma\u0308rgid on reisimine, koduost vo\u0303i -remont. U\u0308ks kohustuslik eesma\u0308rk on piisava sa\u0308a\u0308stupuhvri moodustamine, millest kirjutasin selles artiklis. Teine oluline eesma\u0308rk on raha kogumine pensioniks, milleks on vaja raha ka investeerima hakata."}, {"text_idx": "#000007", "text": "Eesma\u0308rkide seadmine algab sellest, et paned u\u0308ldse kirja enda\nvajaduse vo\u0303i soovi. Tuleb olla konkreetne: mida ja millal ta\u0308psemalt tahad\nsaavutada. Finantseesma\u0308rgi juurde kindlasti kuulub ka rahaline va\u0308a\u0308rtus."}, {"text_idx": "#000008", "text": "Lu\u0308hiajaliste eesma\u0308rkidega on kergem: meil on tavaliselt\nselge arusaam sellest, kui palju raha konkreetseks asjaks vaja. Na\u0308iteks, mis\nsumma on vaja selleks, et puhkusele so\u0303ita."}, {"text_idx": "#000009", "text": "On aga olukordi, kus tuleviku vajadus on ette teada, aga hetkel pole ta\u0308pset arusaama selle suurusja\u0308rgust. Na\u0308iteks on teada, et iga aasta arvu tagant tuleb kodu remontida, praegu remonti ei kavatse veel tegema hakata, aga on selge, et selleks suuremaks va\u0308ljaminekuks tuleb veidi raha ette koguda. Sellistel juhtudel saab na\u0308iteks otsustada, mis aasta arvu tagant ja mis summat oled valmis koduremondile kulutama. Finantseesma\u0308rgiks on siis koguda valitud summas koduremondifond."}, {"text_idx": "#000010", "text": "Endale kapitali kasvatamiseks vo\u0303i pensioniks investeerimiseks on alguses ko\u0303ige lihtsam seada kuu eesma\u0308rk. See on juba piisav, et tegutsema hakata. Vo\u0303ibki endale panna eesma\u0308rgi, et iga kuu investeerid teatud summa vo\u0303i kindel protsent enda sissetulekust."}, {"text_idx": "#000011", "text": "Samas tasub endale ka konkreetne pikaajaline eesma\u0308rk va\u0308lja arvutada, et aru saada, kui suurt portfellit on sul eeldatavasti vaja. Ko\u0303ige kergem ja lihtsam viis enda pikaajalise eesma\u0308rgi va\u0308lja arvutamiseks on ja\u0308rgmine:"}, {"text_idx": "#000012", "text": "Portfelli eesma\u0308rk = Kuu kulude summa * 12 / oodatav portfelli tootluse %"}, {"text_idx": "#000013", "text": "soovin finantsvabadusel vo\u0303i pensionil, et passiivne sissetulek kataks ko\u0303iki mu\nkulusid, siis arvutan esmalt va\u0308lja, kui suured on minu aasta kulud. Seeja\u0308rel\nteen tagurpidi arvutuse: kui mul oleks investeerimisportfell, mille tootlus\noleks na\u0308iteks 5%, ehk na\u0308iteks iga aasta 5% portfellisummast saaksin dividendide,\nu\u0308u\u0308ritulu vo\u0303i intresside na\u0308ol, kui suur peaks siis olema kogu minu\ninvesteeringute summa, et see aastakulusid kataks."}, {"text_idx": "#000014", "text": "20 vo\u0303i enam aastat tulevikus oleva finantseesma\u0308rgist la\u0308htuvalt tuleks endale seada finantseesma\u0308rgid aastate lo\u0303ikes: kui palju tuleb iga aasta investeerida ning milliseks vo\u0303iks kujuneda portfelli va\u0308a\u0308rtus iga aasta lo\u0303pus."}, {"text_idx": "#000015", "text": "Portfelli sissemaksete osas tasub omada ka igakuist eesma\u0308rki, millega arvestada eelarve planeerimisel."}, {"text_idx": "#000016", "text": "Lu\u0308hiajaliste eesma\u0308rkide puhul paneme igakuiselt raha ko\u0303rvale u\u0308he eesma\u0308rgi jaoks. Na\u0308iteks kui la\u0308henemas on puhkus, siis kogume aktiivselt puhkusefondi. Muidu paneme iga kuu va\u0308ikse summa ko\u0303rvale kodu remondifondi, mida kavatseme kasutada suuremate va\u0308ljaminekute jaoks kord paari aasta jooksul."}, {"text_idx": "#000017", "text": "Esimest korda, kui eesma\u0308rkide seadmisega alustasin, siis arvutasin va\u0308lja, kui suureks vo\u0303iks portfell finantsvabaduseks 20 aastaga kasvatada. Seda numbrit kasutasin aluseks, et arvutada portfelli eesma\u0308rgid 20 aastaks ette: kui palju peaks igal aastal portfelli raha lisama ning kui suureks ootaks portfellisummat aasta lo\u0303puks. Lisaks sellele arvutasin u\u0308he positiivse ja u\u0308he negatiivse stsenaariumi: kuidas portfell kasvaks siis, kui saaksime suuremat tootlust ja kaks korda suuremat sissemakset portfelli teha. Arvutasin ka vastupidi: mis oleks portfelli va\u0308a\u0308rtus, kui aasta tootlus tuleb va\u0308iksem ja teeme ka sissemaksed va\u0308iksemas summas. Iga aasta vaatame need eri stsenaariumid u\u0308le ja valime u\u0308he, mis saab olema meie ja\u0308rgmise aasta eesma\u0308rk. Vajadusel teeme korrektsioone."}, {"text_idx": "#000018", "text": "Igakuiselt ja\u0308lgime Google Sheet\u2019is eelarve juures, kas oleme koos abikaasaga teinud portfelli sissemakseid sellises summas, mis on vaja portfelli aasta eesma\u0308rgi saavutamiseks. Portfelli seisu ning portfelli erinevaid numbreid vaatan jooksvalt eraldi tarkvarast."}, {"text_idx": "#000019", "text": "Esimene jaanuar on aga hea vaba pa\u0308ev, millal saab aasta finants- ja muude aasta eesma\u0308rkide kohta kokkuvo\u0303tet ning uusi plaane teha."}, {"text_idx": "#000020", "text": "Finantseesma\u0308rkide seadmine on vajalik etapp, kui soovid enda rahaasju hakata teadlikult juhtima."}, {"text_idx": "#000021", "text": "Esiteks annavad finantseesma\u0308rgid suunise, kus raha hoida, kas ja mis riskiga investeerida. Teiseks, finantseesma\u0308rkide alusel saab koostada tegevusplaani, ehk plaani selle kohta, mis ko\u0303iki tegevusi vaja teha, et eesma\u0308rki saavutada. Na\u0308iteks: sa\u0308a\u0308stmisma\u0308a\u0308ra suurendada, investeerimise kohta ta\u0308iendavaid teadmisi omada ja nii edasi."}, {"text_idx": "#000022", "text": "4 lihtsalt sammu, mida saad kohe a\u0308ra teha"}, {"text_idx": "#000023", "text": "Pane enda finantseesma\u0308rgid kirja. Vo\u0303id kasutada minu lihtsat finantseesma\u0308rkide tabelit. Ta\u0308iesti tasuta!Vali u\u0308ks lu\u0308hiajaline eesma\u0308rk, millele la\u0308hiajal pu\u0308hendud.Arvuta va\u0308lja, kui palju on vaja sa\u0308a\u0308sta iga kuu lu\u0308hiajalise eesma\u0308rgi jaoks. Minu tasuta finantseesma\u0308rkide tabel teeb seda sinu eest.Otsusta, kui palju soovid iga kuu investeerida pikaajalise eesma\u0308rgi jaoks, kasvo\u0303i III sambasse."}, {"text_idx": "#000024", "text": "Kui soovid endale iga-aastaseid investeerimisportfelli eesma\u0308rke seada, siis vo\u0303id kasutada minu finantseesma\u0308rkide lu\u0308hijuhendid koos to\u0308o\u0308riistaga vo\u0303i enda ko\u0303ik finantseesma\u0308rgid paika panna veebiseminari \u201cKuidas seada finantseesma\u0308rke ja planeerida nende saavutamist?\u201d abiga."}, {"text_idx": "#000025", "text": "One thought on \u201cKas ja kuidas endale finantseesma\u0308rgid seada?\u201d"}, {"text_idx": "#000026", "text": "Pingback-viide: Kuidas enda rahaasju juhtida nii, et olla rahaliselt edukas?"}, {"text_idx": "#000027", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000030", "text": "Lahtiu\u0308tleja: Kodulehel jagan isiklikku kogemust investeerimise maailmas ning see kannab vaid informatiivset sisu. Kirjutatut ei saa ka\u0308sitleda investeerimissoovituse vo\u0303i maksuno\u0303una. Igau\u0308he asjaolud on erinevad, seega langeta otsused tuginedes enda poolt tehtud analu\u0308u\u0308sile."}]